Han var i 2011 vært på TV2-programmet Bingo Banko sammen med Anders Stjernholm. I efteråret 2012 deltog han i den 9. sæson af Vild med Dans, hvor han dansede med Claudia Rex. Parret formåede at vinde konkurrencen.  Privatliv Han har tidligere dannet par med sin Vild med dans partner Claudia Rex. Siden 2015 har han været kæreste med Sofie Linde. Hun afslørede under et besøg i Natholdet den 31. januar 2017, at parret skal giftes. Den 27. december 2017 blev det offentliggjort, at de var blevet gift den 15. december. De har et barn sammen.